sv nb nb da sv da da da da sv en da cs da da da de de nb da sv de nb da sv da nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
12. september 2014 tilbehør eddikeolivenolieparmesanspidskål
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Herhjemme er vi ret vilde med kål, og især spidskål får sjældent lov at hvile længe i grøntsagsskuffen. Selv grøntsagsskeptikeren (a.k.a. den nu 12-årige) spiser det som regel.
I aftes stod menuen på klassisk mørbradgryde, hvilket jo typisk er med champignon i sovsen, men det valgte jeg at droppe, da vi fornylig er begyndt at få den økologiske grøntsagskasse fra Skagenfood, og jeg derfor helst ikke vil købe andre grøntsager. I stedet lå der et helt frisk, dansk spidskål, så hvorfor ikke bruge det?
Grillet spidskål med lidt parmesanost på, og alle var glade – ja, faktisk kunne jeg sagtens have lavet hele spidskålet, for vi spiste rub og stub. Det tager i alt ca. 7 minutter at lave, så der kan alle vist være med. Som altid med meget simple retter står og falder det med råvarerne, så brug nogle gode produkter; sprød spidskål, smagfuld olivenolie, en god frugtig eddike og friskrevet parmesan – det bliver IKKE godt med sådan en pose parmesansmulder.
Grillet spidskål (tilbehør til 2-3 pers.)
½ tsk solbæreddike (eller anden frugteddike)
Start med at tænde for ovnens grillelement. Skyl spidskålet og del det i kvarte gennem stokken. Læg stykkerne på en bageplade beklædt med papir. Dryp med eddike og olie og drys med salt og peber. Riv et pænt lag parmesanost henover kålen.
Stil bagepladen øverst i ovnen i 3-5 minutter; kålen må gerne blive lidt sort i kanterne og osten skal boble. Tag kålen ud og læg den på et fad. Serveres til kødretter.
14. september 2014 kl. 14:27
Lækkert – må prøves. Spidskål er virkelig nem at have med at gøre.
16. september 2014 kl. 11:20
Klart den “nemmeste” kåltype 🙂
Brasede kartofler med kapers og stegt hvidløg | Signes Mad siger:
2. juli 2016 kl. 20:30
[…] ud med purløg, men brug de krydderurter du kan lide. Vi fik en ovnbagt havbars til, samt lidt grillet spidskål, men forskellige former for kød ville alle gå til de smagfulde […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.